rejauldu/bengali-wikipedia huggingface dataset:
thumb|410px|বৈদিক যুগের উত্তর ভারতবর্ষের মানচিত্র বৈদিক সভ্যতা পৃথিবীর প্রাচীন সভ্যতা গুলোর মধ্যে অন্যতম। সুমেরীয় সভ্যতার পরেই বৈদিক সভ্যতার বিকাশ হয়। সেই হিসাবে বৈদিক সভ্যতার উদ্ভব মিশরীয় সভ্যতা এবং রোমান ও গ্রিক সভ্যতার কয়েক হাজার বছর আগে । বৈদিক সভ্যতার সুচনা আজ থেকে প্রায় ৫ হাজার বছর আগে। তবে সব চাইতে আকর্ষনীয় ব্যাপার হল বৈদিক সভ্যতার নিদর্শন, বিশেষতঃ সাহিত্য ও ধর্মীয় বিষয়াদি আজও খুজে পাওয়া যাবে। বর্তমানে সনাতন ধর্ম বা হিন্দু ধর্মের উৎপত্তি বৈদিক সভ্যতা থেকে।   বিষয়শ্রেণী:ভারতের ইতিহাস
ভাদুন হলো বাংলাদেশের গাজীপুর জেলার একটি গ্রাম। এটি ধারাবাহিক নাটক শুটিংয়ের জন্য বিখ্যাত। এটি "শুটিং গ্রাম" নামে পরিচিত পূবাইলের অন্যতম একটি গ্রাম। ২০০৩ হতে গ্রামটি চিত্রগ্রহণের জন্য প্রযোজক পরিচালকদের কাছে জনপ্রিয় হয়। হলি ক্রস রিট্রিট অ্যান্ড প্যাস্টোরাল সেন্টার নামক কবরস্থান এই গ্রামে অবস্থিত।   অবস্থান  গাজীপুর জেলার পূবাইলে অবস্থিত গ্রামটি বাংলাদেশের রাজধানী ঢাকা থেকে ২১ কিলোমিটার ও গাজীপুর থেকে ৭ কিলোমিটার দূরে অবস্থিত।   ইতিহাস  এই গ্রামে পরিচালক আমজাদ হোসেনের একুশে টেলিভিশনে সম্প্রচারিত ধারাবাহিক নাটক আগুন লাগা সন্ধ্যা-এর শুটিংয়ের পর গ্রামটি পরিচিতি পায়। নব্বইয়ের দশকে নাটক বা চলচ্চিত্রের শুটিংয়ে গ্রামের দৃশ্য দেখাতে ঢাকা থেকে অনেক দূরে যেতে হতো। ১৯৯৭ সালে আমজাদ হোসেন ধারাবাহিক নাটকটির জন্য একটি নতুন গ্রাম খুঁজতে শুরু করেন। ভাদুন গ্রামে পৌঁছে তিনি শুটিংয়ের জন্য একটি উপযুক্ত বাড়ি খুঁজে পান, কিন্তু বাড়ির মালিক নিজের বাড়িটিকে শুটিং করতে দিতে অস্বীকার করেন। পরে আমজাদ তার সাথে আলোচনা করে তাকে রাজি করান। আমজাদ হোসেন গ্রামে তার পরিচিত এক ব্যক্তির বাড়িকে শুটিং হাউসে পরিণত করেন। এরপর সালাহউদ্দিন লাভলু তার বেশ কয়েকটি ধারাবাহিক নাটকের শুটিং এই গ্রামেই করেন। সেগুলোর মধ্যে অন্যতম ছিলো সাকিন সারিসুরি। এভাবে ধারাবাহিক নাটকের শুটিংয়ের জন্য গ্রামটি জনপ্রিয় হয়ে ওঠে।  ২০২০ সালে কোভিড-১৯ মহামারীর কারণে এই গ্রামে শুটিং ৭ মাসের জন্য বন্ধ ছিলো। ৭ মাস পর সরকার পুনরায় সেখানে শুটিংয়ের অনুমতি দেয়।   শুটিং হাউস  ২০০৬ সাল পর্যন্ত এই গ্রামে একটির বেশি শুটিং হাউস ছিল না, কিন্তু তারপরে শুটিং হাউসের সংখ্যা বাড়তে থাকে। ২০২২ সালের হিসেবে গ্রামটিতে ১০টি শুটিং হাউস রয়েছে। কিছু অভিনেতা শুটিংয়ের উদ্দেশ্যে এখানে বাড়ি তৈরি করেছেন। এই গ্রামে রয়েছে শাকিব খানের ‘জান্নাত হাউস’ শুটিং হাউস। এখানে মোশাররফ করিম তার দুই বন্ধু মিলে ৩ বছরের জন্য একটি বাসা ভাড়া নিয়ে শুটিং হাউসে পরিণত করেন। এছাড়া সালাহউদ্দিন লাভলুর এখানে একটি শুটিং হাউস ছিলো। গ্রামটির উল্লেখযোগ্য শুটিং হাউসগুলো হলো মেঘলা, আকাশ ভিলা, ঐশী স্যুটিং, বিলভিলা, হাসনাহেনা, শাহীনের বাড়ি, ভুবন, কৃষ্ণচূড়া ইত্যাদি।   বাণিজ্যিকীকরণ  গ্রামটির বাণিজ্যিকীকরণ শুরু হয় ২০০৩ সালে। ঢাকার খুব কাছে অবস্থিত হওয়ায় এই গ্রামটি প্রযোজকদের কাছে জনপ্রিয়। ২০০২ সাল পর্যন্ত, তারা এই গ্রামে শুটিংয়ের জন্য বাড়ি বা অন্যান্য উপকরণ পেতে অর্থ প্রদান করতো না, কিন্তু এখন তাদের ব্যবহার করার জন্য গ্রামবাসীদের কাছ থেকে ভাড়া নিতে হয়। টিবিএস নিউজ অনুযায়ী, ২০২২ সালে শুটিংয়ের জন্য একটি গরু পেতে  এবং মুরগির জন্য  দিতে হবে। শুটিংয়ের জন্য একটি বাড়ি পেতে প্রতিদিন কমপক্ষে  ভাড়া দিতে হয়। ২০২২ সালে রাইজিংবিডি.কম-এর মতে এখানে বউ ভাড়া প্রতিদিন  হারে পাওয়া যায়।   নগরায়ন  বর্তমানে নগরায়নের প্রভাবে গ্রামটি ধীরে ধীরে শহরে পরিণত হচ্ছে। এছাড়া শিল্পায়নের কারণে গ্রামটি প্রাকৃতিক ভারসাম্যহীনতায় ভুগছে।   তথ্যসূত্র   বিষয়শ্রেণী:গাজীপুর সদর উপজেলা বিষয়শ্রেণী:গাজীপুর জেলার গ্রাম বিষয়শ্রেণী:উইকিউপাত্তে স্থানাঙ্ক নেই বিষয়শ্রেণী:বাংলাদেশী চলচ্চিত্র স্টুডিও
অলোক সরিন ভারতের নতুন দিল্লীর একজন মনরোগ বিশেষজ্ঞ এবং মানসিক স্বাস্থ্যকর্মী। তিনি নয়াদিল্লীর সীতারাম ভারতীয় ইনস্টিটিউট অব সাইন্স অ্যান্ড রিসার্চের একজন পরামর্শক মনোবিজ্ঞানী। তিনি নয়াদিল্লীর নেহেরু মেমোরিয়াল মিউজিয়াম অ্যান্ড লাইব্রেরি, তিন মুর্তি ভবনের জ্যেষ্ঠ ফেলো। এছাড়াও তিনি ভারতের জন্য মানসিক স্বাস্থ্য নীতিমালা প্রনয়ণের জন্ঢ় ভারত সরকারের স্বাস্থ্য ও পরিবারকল্যাণ মন্ত্রণালয়ের গঠিত টাস্ক ফোর্সের একজন সদস্য ছিলেন। http://www.indianexpress.com/oldStory/2852/   তথ্যসূত্র    বহিঃসংযোগ   ResearchGate  profile of Alok Sarin   বিষয়শ্রেণী:ভারতীয় মনোরোগ বিশেষজ্ঞ বিষয়শ্রেণী:মানসিক স্বাস্থ্য কর্মীরা বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
thumb|শ্রীরামপুর মিশন প্রেসের প্রতিষ্ঠাতা উইলিয়াম কেরি শ্রীরামপুর মিশন প্রেস উনিশ শতকের গোড়ার দিকে ব্রিটিশ ভারতে স্থাপিত একটি ছাপাখানা। ১৮০০ সালের ১০ জানুয়ারি অধুনা পশ্চিমবঙ্গের শ্রীরামপুরে স্থাপিত হয় শ্রীরামপুর মিশন। ওই বছরই মার্চ মাসে উইলিয়াম কেরি শ্রীরামপুর মিশন প্রেস নামে ছাপাখানাটি খোলেন। এই মাসেই পঞ্চানন কর্মকারের সহযোগিতায় প্রথম বাংলা গদ্যগ্রন্থ মথী রচিত মঙ্গল সমাচার  ছাপা হয় মিশন প্রেস থেকে। উইলিয়াম কেরি অনূদিত বাইবেল বাংলা ছাড়াও হিন্দি, অসমিয়া, ওড়িয়া, মারাঠি প্রভৃতি বিভিন্ন ভারতীয় ভাষায়প্রকাশিত হয় এই প্রেস থেকে। তাছাড়া রামায়ণ, মহাভারত, সমাচার দর্পণ ও দিগদর্শন পত্রিকাও শ্রীরামপুর মিশন প্রেস থেকে প্রকাশিত হয়।সাহিত্যের ইয়ারবুক ২০১০, জাহিরুল হাসান সম্পাদিত, পূর্বা, কলকাতা, পৃ. ১০০যেসব প্রেস থেকে ক্যালকাটা স্কুল-বুক সোসাইটির জন্য বই প্রকাশ করা হতো এটি তার মধ্যে অন্যতম।১৮০০-১৮৩২ খ্রিস্টাব্দের মধ্যে এই প্রেস থেকে ৪৫টি ভাষায় প্রায় ২,১২,০০০ টি বই ছাপা হয়। যা সমকালীন বিশ্বে যথেষ্ট কৃতিত্বের কাজ ছিল। এইভাবে শ্রীরামপুর মিশন প্রেস একটি অগ্রণী মুদ্রণ প্রতিষ্ঠান হিসেবে আত্মপ্রকাশ করে।কিন্তু প্রচুর আর্থিক দেনার দায়ে ১৮৩৭ খ্রিস্টাব্দে শ্রীরামপুর ব্যাপ্টিস্ট মিশনের ছাপাখানাটি বন্ধ হয়ে যায়।   পাদটীকা   বিষয়শ্রেণী:বাংলা সাহিত্য বিষয়শ্রেণী:হুগলি জেলা বিষয়শ্রেণী:ভারতের বই প্রকাশনা কোম্পানি বিষয়শ্রেণী:বাইবেলের সংস্করণ ও অনুবাদ
দিমিত্রি রেইহার্ড (, ; জন্ম: ৮ জানুয়ারি ১৯৮৯) হলেন একজন কাজাখস্তানি পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে কাজাখস্তানের প্রতিনিধি হিসেবে প্রতিদ্বন্দ্বিতা করে থাকেন।  রেইহার্ড কাজাখস্তানের হয়ে ২০০৬, ২০১০, ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন দিমিত্রি রেইহার্ড ১৯৮৯ সালের ৮ই জানুয়ারি তারিখে কাজাখস্তানের অসকেমেনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন রেইহার্ড কাজাখস্তানের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৭৪.৯০ পয়েন্ট অর্জন করে সপ্তম স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বের প্রথম ধাপ অতিক্রম করতে সক্ষম হলেও দ্বিতীয় ধাপে তিনি সর্বমোট ৭৬.৭৭ পয়েন্ট অর্জন করে অষ্টম স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:কাজাখস্তানি পুরুষ ফ্রিস্টাইল স্কিয়ার বিষয়শ্রেণী:কাজাখস্তানের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২০১১ শীতকালীন এশিয়ান গেমসের ফ্রিস্টাইল স্কিয়ার বিষয়শ্রেণী:২০১৭ শীতকালীন এশিয়ান গেমসের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে এশিয়ান গেমস পদক বিজয়ী বিষয়শ্রেণী:ফ্রিস্টাইল স্কিইংয়ে শীতকালীন বিশ্ববিদ্যালয় গেমস পদক বিজয়ী
কণ্ণাড়িপরম্ব () ভারতের কেরালা রাজ্যের কণ্ণুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে কান্নাড়িপরমবা শহরের জনসংখ্যা হল ১২,৬৫৬ জন। এর মধ্যে পুরুষ ৪৭% এবং নারী ৫৩%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে কান্নাড়িপরমবা এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
কেশান্ত (, আক্ষরিক অর্থে, চুল কাটা) হল হিন্দুধর্মে ষোড়শ সংস্কারের তেরোতম। এই  সংস্কারে ১৬ বছর বয়সে ছাত্রের দাড়ি কামানোর পাশাপাশি শরীরের অন্যান্য অংশ যেমন বাহু-পিট, চিবুক কামানোও বোঝায়।Keshanta, In Hinduism, Dharmashastra (religious law), wisdomlib.org (ইংরেজি ভাষায়) এই সংস্কারের পদ্ধতিটি প্রায় চূড়াকরণের মতই। অনুষ্ঠানের শেষে ছাত্র শিক্ষককে গরু নিবেদন করায় এই সংষ্কারটি গোদান বা গোদানকর্মন নামেও পরিচিত ছিল।Pandey, R.B. (1962, reprint 2003). The Hindu Sacraments (Saṁskāra) in S. Radhakrishnan (ed.) The Cultural Heritage of India, Vol.II, Kolkata:The Ramakrishna Mission Institute of Culture, , pp.390-413 যাজ্ঞবল্ক্য স্মৃতি ১.৩৬ এবং মনুস্মৃতি ২.৬৫ অনুসারে, সংষ্কারটি ব্রাহ্মণের জন্য  ষোড়শ বছরে (গর্ভধারণ থেকে), ক্ষত্রিয়ের জন্য  বাইশতম বছরে এবং বৈশ্যের জন্য চব্বিশতম বছরে করা উচিত।  তথ্যসূত্র  বিষয়শ্রেণী:হিন্দু সংস্কার
মোহাম্মদ জয়নুল বারী একজন বাংলাদেশি সরকারি কর্মকর্তা। তিনি সমাজকল্যাণ মন্ত্রণালয়ের সচিব হিসেবে দায়িত্ব পালন করেছেন। এর আগে তিনি ঢাকার বিভাগীয় কমিশনার ও দুর্নীতি দমন কমিশনের মহাপরিচালক পদে কর্মরত ছিলেন।   জন্ম ও প্রাথমিক জীবন  মোহাম্মদ জয়নুল বারী ১৬ অক্টোবর ১৯৬২ সালে সিলেট জেলার দক্ষিণ সুরমা উপজেলার লালাবাজারের বাঘেরখোলা গ্রামে জন্মগ্রহণ করেন। তার পিতা রফিকুল বারী এবং মাতা আনোয়ারা বেগম। তিনি জাফরাবাদ উচ্চ বিদ্যালয় থেকে এসএসসি, এমসি কলেজ থেকে এইচএসসি, ঢাকা বিশ্ববিদ্যালয় থেকে ইংরেজিতে স্নাতক ও স্নাতকোত্তর ও নর্দার্ন ইউনিভার্সিটি হতে মাস্টার্স ইন পাবলিক পলিসি এন্ড ম্যানেজমেন্ট ডিগ্রি লাভ করেন।   কর্মজীবন  মোহাম্মদ জয়নুল বারী নবম ব্যাচের বিসিএস (প্রশাসন) ক্যাডারের কর্মকর্তা। তিনি ২৬ জানুয়ারি ১৯৯১ সালে সিভিল সার্ভিসে যোগদান করে সহকারী কমিশনার, সহকারী কমিশনার (ভূমি), প্রথম শ্রেণির ম্যাজিস্ট্রেট, আরডিসি এবং উপজেলা নির্বাহী অফিসার সহ প্রাথমিক শিক্ষা অধিদপ্তরের পিইডিপি-২, স্বাস্থ্য ও পরিবার কল্যাণ মন্ত্রণালয়, জনপ্রশাসন মন্ত্রণালয় ও শিক্ষা মন্ত্রণালয়ের বিভিন্ন পদে দায়িত্ব পালন করেন। অতিরিক্ত জেলা প্রশাসক হিসেবে নরসিংদী এবং জেলা প্রশাসক হিসেবে কক্সবাজার ও চট্টগ্রাম জেলার তিনি দায়িত্ব পালন করেন।  তিনি দুর্নীতি দমন কমিশনের মহাপরিচালক ছাড়াও ঢাকা ও রংপুর  বিভাগের বিভাগীয় কমিশনার হিসেবে কর্মরত ছিলেন। ১ জানুয়ারি ২০২০ সালে সমাজকল্যাণ মন্ত্রণালয়ের পদোন্নতি পেয়ে সচিব পদে যোগদান করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:বাংলাদেশের সচিব বিষয়শ্রেণী:সিলেট জেলার ব্যক্তি বিষয়শ্রেণী:মুরারিচাঁদ কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
পশ্চিম জিৎপুর ভারতের পশ্চিমবঙ্গ রাজ্যের জলপাইগুড়ি জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে পশ্চিম জিৎপুর শহরের জনসংখ্যা হল ১৩,৩৮৯ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে পশ্চিম জিৎপুর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:আলিপুরদুয়ার জেলার শহর ও নগর
চন্দ্রবিন্দু ২০২৫ সালের একটি বাংলা ভাষার ভারতীয় অতিপ্রাকৃত ফ্যান্টাসি চলচ্চিত্র। এসকে মুভিজের ব্যানারে প্রযোজনা করেছেন অশোক ধানুকা ও হিমাংশু ধানুকা এবং পরিচালনা করেছেন রাজা চন্দ। কাহিনী, চিত্রনাট্য ও সংলাপ লিখেছেন আদিত্য সেনগুপ্ত। প্রধান চরিত্রে অভিনয় করেছেন অঙ্কুশ হাজরা ও ঐন্দ্রিলা সেন। পার্শ চরিত্রে অভিনয় করেছেন তুলিকা বসু, শান্তিলাল মুখোপাধ্যায়, অনির্বাণ চক্রবর্তী এবং সাহেব ভট্টাচার্য।    সৌম্য দীপ্ত গিনের চিত্রগ্রহণে সম্পাদনা করেছেন শুভজিৎ সিংহ। সঙ্গীত পরিচালনা করেছেন অনুপম রায়।  সারসংক্ষেপ অর্ণব মার্টিন তার বাঙালি-খ্রিস্টান বাবা-মা অনন্ত এবং পার্বতির সাথে পূর্ব লন্ডনের একটি ছোট্ট বাড়িতে থাকেন। পরিবারটি একসাথে লন্ডনের কেন্দ্রস্থলে "বুকওয়ার্ম" নামে একটি বইয়ের দোকান চালায়। অর্ণবের স্বপ্ন একজন লেখক হওয়া এবং তার বাবা-মা তাকে নিয়ে গর্বিত। অভিনয়শিল্পী  অর্ণব মার্টিন চরিত্রে অঙ্কুশ হাজরা   মীরা চরিত্রে ঐন্দ্রিলা সেন  অনন্ত চরিত্রে শান্তিলাল মুখোপাধ্যায়  পার্বতী মার্টিন চরিত্রে তুলিকা বোস  আঙ্কেল পাউ চরিত্রে অনির্বাণ চক্রবর্তী  সঞ্জয় চরিত্রে সাহেব ভট্টাচার্য মুক্তি চলচ্চিত্রটি ২০২৫ সালের ২৩শে মে অঙ্ক কি কঠিন চলচ্চিত্রের সাথে সংঘর্ষে পশ্চিমবঙ্গের প্রেক্ষাগৃহে মুক্তি পায়।   তথ্যসূত্র  বহিঃসংযোগ    বিষয়শ্রেণী:রাজা চন্দ পরিচালিত চলচ্চিত্র বিষয়শ্রেণী:এসকে মুভিজ বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:অনুপম রায় সুরারোপিত চলচ্চিত্র বিষয়শ্রেণী:বাংলা ভাষার থ্রিলার চলচ্চিত্র বিষয়শ্রেণী:লন্ডনের পটভূমিতে চলচ্চিত্র
রসায়নে স্টেরিক প্রভাব বা স্থানাভাবজনিত প্রভাব বা স্থানাভাবজনিত বাধা হল কোনো অণুতে পরমাণুর অবস্থান জনিত সৃষ্ট বাধা যা মূলত পরমাণুর শূন্যে অবস্থানের জন্য সৃষ্টি হয়। পরমাণুরা কাছাকাছি চলে এলে শক্তি বৃদ্ধি পায় যা স্থিতিশীলতাকে বিনষ্ট করে। তখন স্টেরিক প্রভাবের ফলে অণুর গঠনে পরিবর্তন আসে ও অণুটি সুস্থিত হয়। এটি অণুর সাথে অন্য অণুর বিক্রিয়া করাতে সাহায্য করতেও পারে নাও করতে পারে।  স্টেরিক প্রতিবন্ধকতা (Steric hindrance) স্টেরিক প্রভাবের পরিণতি। স্টেরিক বাধা হল স্টেরিক বাল্কের কারণে রাসায়নিক বিক্রিয়ার ধীরগতি। এটি সাধারণত আন্তঃআণবিক প্রতিক্রিয়ায় প্রকাশিত হয়, যেখানে স্টেরিক প্রভাবের আলোচনা প্রায়শই আন্তঃআণবিক মিথস্ক্রিয়াগুলিতে প্রভাবিত করে। নির্বাচকতা নিয়ন্ত্রণ করার জন্য প্রায়ই স্টেরিক প্রতিবন্ধকতা ব্যবহার করা হয়, যেমন অবাঞ্ছিত পার্শ্ব প্রতিক্রিয়া ধীর করা।  সংলগ্ন গোষ্ঠীর মধ্যে স্টেরিক বাধা বন্ধন কোণকেও প্রভাবিত করতে পারে। স্টেরিক প্রতিবন্ধকতা রোটাক্সেনগুলির পরিলক্ষিত আকৃতি এবং ২,২'-বিবর্তিত বাইফিনাইল এবং বাইন্যাপথাইল ডেরিভেটিভের রেসিমাইজেশনের কম হারের জন্য দায়ী।  thumb|500px|ডাইমেথোক্সিট্রিটাইল গ্রুপ এবং রাইবোজ রিং (Py = পিরিডিন) এর কারণে স্টেরিক প্রতিবন্ধকতার ফলে একটি মুক্ত সেকেন্ডারি 3'-হাইড্রক্সি গ্রুপের উপস্থিতিতে থাইমিডিনের প্রাথমিক 5'-হাইড্রক্সিল গ্রুপের রেজিওসেলেক্টিভ ডাইমেথক্সিট্রিটাইলেশন।  আরও দেখুন আন্তরাণবিক বল তথ্যসূত্র  বহিঃসংযোগ      বিষয়শ্রেণী:স্টেরিওরসায়ন বিষয়শ্রেণী:ভৌত জৈব রসায়ন
সুলেইমান শাহের সমাধি () অটোমান ঐতিহ্য অনুযায়ী, কবরস্থান (সমাধি, সমাধিস্তম্ভ)সুলেইমান শাহের অবকাশ (১১৭৮-১২৩৬), উসমানীয় সাম্রাজ্যের প্রতিষ্ঠাতা প্রথম উসমান (১৩২৩/৪) এর পিতামহ । কিংবদন্তি এই সমাধিস্থলটি ১২৩৬ থেকে তিনটি জায়গায় অবস্থান করছে। বর্তমান সময়ে সবগুলি সিরিয়ায় অবস্থান করছে। ১২৩৬ থেকে ১৯৭৩ সাল পর্যন্ত, সমাধিটির প্রথম জায়গাটি বর্তমানে সিরিয়ায় রাক্কা গভর্নোরেট অবস্থিত প্রাসাদ কালেত জাবারের কাছে অবস্থিত।  লাউসেন চুক্তির (১৯২৩) মাধ্যমে তুর্কি, সিরিয়া ও অন্যান্য রাজ্যে উসমানীয় সাম্রাজ্যকে ভেঙ্গে ফেলা হলে ক্যাসল কালাত জবারের অবস্থিত কবরটি তুরস্কের সম্পত্তি হিসেবে বিবেচনা করা হয়।  ১৯৭৩ সালে যখন ক্যাসল কালাত জাবার আশেপাশের এলাকায় আসাদ লেক বন্যার কারণে প্লাবিত হয় তখন তুরস্ক ও সিরিয়ার মধ্যকার চুক্তির মাধ্যমে কবরটি ৮৫ কিলোমিটার উত্তর দিকে সরিয়ে আনা হয়, কিন্তু ইউফ্রেটিস নদীর উপর এবং সিরিয়ায় তুরস্ক সীমান্ত থেকে ২৭ কিলোমিটার দূরে চলে যায়।  ২০১৫ সালের শুরুর দিকে সিরিয়ার গৃহযুদ্ধের সময় তুরস্ক একতরফাভাবে সিরিয়ার একটি নতুন স্থানে কবরটি স্থানান্তরিত করে, যার ফলে তুরস্কের সীমান্ত থেকে প্রায় ১৮০ মিটার দূরে,  পশ্চিমে কোবানী এবং সিরিয়ার আশেপাশের গ্রামের উত্তর দিকে, কবর পাহারার জন্য প্রায় ৪০ জন তুর্কি সৈন্যকে মোতায়েন করা হয়েছে। তুর্কি সরকার ভাষ্য অনুযায়ী, সমাধিটী অস্থায়ী ভিত্তিতে কয়েকবার স্থানান্তরিত করা হলেও এটির স্থিতির কোনরুপ পরিবর্তন করা হয়নি।  সুলেইমান শাহের মৃত্যু সুলেইমান শাহ (খ্রী: ১১৭৮–১২৩৬) উসমানীয় সাম্রাজ্যের ঐতিহ্য অনুযায়ী, উসমানীয় সাম্রাজ্যের প্রথম সুলতান এবং প্রতিষ্ঠাতা  ওসমানের পিতামহ (১৩২৩/৪)। ধারণা করা হয় যে, সুলেইমান শাহ বর্তমানে সিরিয়ায় অবস্থিত রাকা গভর্নোরেটে অবস্থিত দুর্গ কালাত জাবার এর কাছাকাছি ফোরাত নদীতে ডুবে মারা যান এবং একজন কিংবদন্তির সমাধি অনুযায়ী এটি দুর্গের কাছাকাছি কবর দেওয়া হয়।  সমাধিটির আইনি প্রক্রিয়া ১৯২১ সালে ফ্রান্স ও তুরস্ক কর্তৃক স্বাক্ষরিত অঙ্কার চুক্তির ৯ নং অনুচ্ছেদে বলা হয়েছে যে, সুলেইমান শাহের মাজার (তার প্রথম স্থানে) "ভবিষ্যতে তুরস্কের সম্পত্তি হিসেবে অন্তর্ভুক্ত থাকবে এর জন্য অভিভাবক হিসেবে নিয়োগ করতে পারে এবং পাশাপাশি তুর্কি পতাকা উড়াতে পারবে"।  বিবিসির ভাষ্য মতে, এই চুক্তির মাধ্যমে সমাধিস্থলের স্থানটিও তুর্কি অঞ্চল হিসেবে বিবেচিত হবে কিন্তু এটি চুক্তির মাধ্যমে লিখিত হয় নি। অবশেষে ১৯২৩ সালে এই স্থিতাবস্থা লাউসেন চুক্তির ৩নং অনুচ্ছেদে এর মাধ্যমে নিশ্চিত করা হয়েছিল।Treaty of Lausanne. Signed 24 July 1923. Retrieved 11 September 2015. প্রাথমিকভাবে তুর্কি সৈন্যদের ১১-জন প্রত্নতাত্ত্বিক সৈন্যবাহিনীর একটি দল কবর রক্ষায় নিয়োজিত ছিল।  আরো দেখুন  দিরিলিস: আর্তগোল  তথ্যসূত্র  বিষয়শ্রেণী:আলেপ্পো গভর্নোরেটে ভবন এবং কাঠামো বিষয়শ্রেণী:উসমানীয় সাম্রাজ্যের ভবন এবং স্থাপনা বিষয়শ্রেণী:উসমানীয় রাজবংশ বিষয়শ্রেণী:সিরিয়ার সমাধিসৌধ বিষয়শ্রেণী:অটোমান সমাধি বিষয়শ্রেণী:উসমানীয় সাম্রাজ্যের ভবন ও স্থাপনা বিষয়শ্রেণী:উসমানীয় সমাধিসৌধ
দাদা শব্দটি দ্বারা নিম্নলিখিত কয়েকটি বিষয় বোঝানো যেতে পারে:   সংস্কৃতি   দাদা (সাংস্কৃতিক আন্দোলন)(Dada)- আধুনিক শিল্পকলার একটি ধারা যা দাদাইজম (Dadaism) নামেও পরিচিত।  নিও দাদা(সাংস্কৃতিক আন্দোলন)(Neo-Dada- দাদাইজমএর উত্তরসূরীীকটি সা্নগস্কৃতিক আন্দোলন   শিক্ষা   ডান্স অ্যান্ড ড্রামা অ্যাওয়ার্ড(:en:Dance and Drama Awards) একটি ব্রিটিশ সরকারি পুরস্কার  চলচ্চিত্র   দাদাজ ডান্স - জাং ইউন(Zhang Yuan) নির্মিত চৈনিক চলচ্চিত্র (Dádá, the original Chinese title for :en:Dada's Dance)  সাহিত্য    ডিফেন্স এগেইন্সট ডার্ক আর্টস(Defence Against the Dark Arts): হ্যারি পটার বইতে বর্ণিত যাদু মন্ত্র শিক্ষায় গুরুত্বপূর্ণ একটি পাঠ্য বিষয়।  ভাষা   বাংলা, হিন্দি, গুজরাতি ও মারাঠি ভাষায় দাদা মানে অগ্রজ ভ্রাতাতা বা বড় ভাই অথবা মাতামহDādā: A Dictionary of Urdu, classical Hindi, and English  বাংলা, হিন্দি, গুজরাতি ও মারাঠি ভাষায় দাদা চলিত অর্থে গুণ্ডাDada: Sacred Games  ইন্দোনাশীয় ভাষায় বক্ষdada   সঙ্গীত   DaDa, a 1983 album by Alice Cooper  dada (band), a three piece rock band  Big Dada, a London-based Hip Hop record label  Damani Dada, a hip-hop clothing company  "Da Da Da", a 1981 song by the German band Trio  Dada, the former vocalist of Japanese visual group Velvet Eden  The Bonzo Dog Dah Dah Band, known later as The Bonzo Dog Doo-Dah Band, a comedy group from the 1960s   ব্যক্তি   Idi Amin, a former president of Uganda  Seth Hoosen Kasam Dada, prominent memon philanthrophist and businessman  Father, nickname  Sourav Ganguly, Indian cricketer  Pandurang Shastri Athavale, activist Indian philosopher, also known as Dadaji''  Dada Amir Haider, Proletrian  Dada, the former vocalist of the Visual Kei band Velvet Eden.  Nayyar Ali Dada, a world renowned Pakistani architect.   দূরদর্শন   দাদা (কাল্পনিক দানব), আল্ট্রআম্যান দূরদর্শন ধারাবাহিকের একটি মহাজাগতিক কাল্পনিক দানব।  রঙ্গমঞ্চ   ক্যাবারে দাদামার্কিন যুক্তরাষ্ট্রএর ওহায়ো রাজ্যের ক্লিভল্যান্ড শহরে অবস্থিত একটি নব্য রঙ্গমঞ্চ।
থাম্ব|পঞ্চামৃতের পাঁচটি উপাদান: দুধ, দই, ঘি, মধু এবং তুলসী। পঞ্চামৃত (আক্ষরিক অর্থ: পাঁচ অমৃত) হচ্ছে হিন্দুদের বিভিন্ন পার্বণ ও পূজায় ব্যবহার করা পাঁচটি খাদ্যের এক মিশ্রণFor definition of  (IAST:  ) as "the collection of five sweet things used in worshipping deities" see: , যেগুলি হল প্ৰধানতঃ মধু, তরল গুড়, গরুর দুধ, দই ও ঘি।  প্ৰস্তুতি গরুর দুধ, দই, দই যদি না থাকে তাহলে লেবু মিশ্রিত করে দেওয়া যায়, মধু, শর্করা (গুড়) ও ঘি একসাথে মিশ্রিত করা হয়। অঞ্চলভেদে এই মিশ্রণ প্রক্রিয়া ভিন্ন হতে দেখা যায় এবং এর সঙ্গে অন্য খাদ্যও মিশ্রিত করতে দেখা যায়। দক্ষিণ ভারতের বহু জায়গায় পাকা কলা মিশ্রিত করা হয়।  কিছু মানুষ শর্করার বদলে চিনি ব্যবহার করেন, যা সকলের জন্য গ্ৰহণযোগ্য নয়, কেননা চিনি গুড়ের মত প্রাকৃতিকভাবে প্রস্তুত করা হয় না এবং কখনো কখনো চিনি অস্থি-অঙ্গার দ্বারা পরিস্রাবণ করা হয় ফলত ইহা পূজার জন্য অযোগ্য বলে বিবেচনা করা হয়।  তামিলনাডুর পালানি মুরুগান মন্দিরে অভিষেক ও প্রসাদ হিসাবে পঞ্চামৃত ব্যবহার করা হয়। এই পঞ্চামৃতে কলা, চিনি, ঘি, মধু, শুকনো খেজুর, এলাচ এবং চিনি গুটি থাকে।  কেরালাবাসীরা নারকেলও মিশ্রিত করে ব্যবহার করে। কিছুলোককে পঞ্চামৃতে আঙুর দিতে দেখা যায়।  ব্যবহার পূজায় পঞ্চামৃত উৎসর্গ করা হয়। অভিষেকের সময় ব্যবহৃত হয়। চাল পরিষ্কার করতে ব্যবহার করা হয়। বিবাহকাৰ্যে ব্যবহার করা হয়।  তথ্যসূত্র  বিষয়শ্রেণী:খাদ্য বিষয়শ্রেণী:আয়ুর্বেদ বিষয়শ্রেণী:হিন্দু পূজায় ব্যবহৃত বস্তু বিষয়শ্রেণী:পূজা (হিন্দুধর্ম) বিষয়শ্রেণী:ধর্মীয় খাদ্য ও পানীয়
যশোর ক্যান্টনমেন্ট রেলওয়ে স্টেশন বাংলাদেশের খুলনা বিভাগের যশোর জেলার একটি রেলওয়ে স্টেশন।  অবস্থান যশোর ক্যান্টনমেন্ট রেলওয়ে স্টেশন যশোর সেনানিবাস সংলগ্ন এলাকায় অবস্থিত।  ইতিহাস কলকাতা থেকে শিলিগুড়ি সরাসরি  যাতায়াত ব্যবস্থা চালু করার জন্য ব্রিটিশ সরকার ১৮৭৮ সালে চিলাহাটি-পার্বতীপুর-সান্তাহার-দর্শনা লাইন এবং কলকাতা থেকে খুলনার সাথে  যশোর হয়ে  রেলপথ নির্মাণ করে।  তবে ১৯৪৭ এ দেশ ভাগ হয়ে যাবার পর দুই দেশের রেল যোগাযোগ বিচ্ছিন্ন হয়ে যায়।   রাজশাহী রংপুরের  সাথে তৎকালীন পূর্ব পাকিস্তানের  খুলনার সাথে সরাসরি রেল যোগাযোগ ব্যাহত হয়। তাই খুব দ্রুত সময়ে তৎকালীন পূর্ব পাকিস্তান সরকার দ্রুত দর্শনা জংশন থেকে যশোর জংশন পর্যন্ত নতুন রেলপথ স্থাপন করে ১৯৫১ সালের মধ্যে। এসময় যশোর ক্যান্টনমেন্ট রেলওয়ে স্টেশন তৈরি করা হয়।  পরিষেবা যশোর ক্যান্টনমেন্ট রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:  রূপসা এক্সপ্রেস সীমান্ত এক্সপ্রেস কপোতাক্ষ এক্সপ্রেস সাগরদাঁড়ি এক্সপ্রেস সুন্দরবন এক্সপ্রেস চিত্রা এক্সপ্রেস বেনাপোল এক্সপ্রেস মহানন্দা এক্সপ্রেস          রকেট এক্সপ্রেস নকশীকাঁথা এক্সপ্রেস ও লোকাল ট্রেন।  তথ্যসূত্র  বিষয়শ্রেণী:যশোর জেলার রেলওয়ে স্টেশন
ওসামা বিন লাদেন ১৯৯০ এর দশকের শেষ দিকে দুটি ফতোয়া জারি করেন। প্রথমটি ১৯৯৬ সালের আগস্টে এবং দ্বিতীয়টি ১৯৯৮ সালের ফেব্রুয়ারিতে প্রকাশিত হয়।   সেই সময়ে বিন লাদেন তার জন্মভূমি সৌদি আরব ছাড়া অপর কোনো দেশে একজন কাঙ্ক্ষিত ব্যক্তিত্ব ছিলেন না এবং তিনি তখনও আল কায়েদার একজন নেতা হিসেবে পরিচিতি লাভ করেননি। তাই এই ফতোয়াগুলি ১৯৯৮ সালের আগস্ট মাসে মার্কিন দূতাবাসে বোমা হামলার পরেও তুলনামূলকভাবে কম মনোযোগ পায়। এই হামলার জন্য উসামা বিন লাদেন ও আল কায়েদাকে অভিযুক্ত করা হয়। অভিযোগটি প্রথম ফতোয়াকে নির্দেশ করে হয় এবং দাবি করা হয় যে, লন্ডনে বিন লাদেনের পরামর্শ ও সংস্কার বোর্ডের সদস্য খালিদ আল-ফাওয়াজ এটি প্রেসে পাঠানোর কাজে অংশ নিয়েছিলেন।   তথ্যসূত্র   বিষয়শ্রেণী:আল কায়েদা বিষয়শ্রেণী:ফতোয়া
আউলিয়াপুর বাংলাদেশের পটুয়াখালী জেলার অন্তর্গত পটুয়াখালী সদর উপজেলার একটি ইউনিয়ন।   আয়তন  আউলিয়াপুর ইউনিয়নের আয়তন ৭,৩৫৮ একর।   প্রশাসনিক কাঠামো  আউলিয়াপুর ইউনিয়ন পটুয়াখালী সদর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম পটুয়াখালী সদর থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী আউলিয়াপুর ইউনিয়নের মোট জনসংখ্যা ২১,৩০৪ জন। এর মধ্যে পুরুষ ১০,১৮৮ জন এবং মহিলা ১১,১১৬ জন। মোট পরিবার ৪,৫৬১টি।   শিক্ষা  ২০১১ সালের আদমশুমারি অনুযায়ী আউলিয়াপুর ইউনিয়নের সাক্ষরতার হার ৫৩.৮%।   আরও দেখুন   পটুয়াখালী সদর উপজেলা  পটুয়াখালী সদর থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:পটুয়াখালী সদর উপজেলার ইউনিয়ন
থাম্ব|ভগীরথ চৌধুরী ভগীরথ চৌধুরী আজমির (কিশানগড়) এর একজন ভারতীয় রাজনীতিবিদ। তিনি ২০১৩ থেকে ২০১৮ সাল পর্যন্ত রাজস্থান বিধানসভার সদস্য ছিলেন।  তিনি আজমীর কেন্দ্র থেকে বিজেপির টিকিটে লোকসভা নির্বাচনে লড়ছেন।  তিনি ভারতীয় জনতা পার্টির সদস্য হিসাবে ২০১৯ সালের ভারতীয় সাধারণ নির্বাচনে রাজস্থানের আজমির থেকে ভারতের সংসদের নিম্নকক্ষ লোকসভায় নির্বাচিত হন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সপ্তদশ লোকসভার সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রাজস্থানের ভারতীয় জনতা পার্টির রাজনীতিবিদ বিষয়শ্রেণী:রাজস্থান বিধানসভার সদস্য বিষয়শ্রেণী:রাজস্থান বিধানসভার সদস্য ২০১৩-২০১৮ বিষয়শ্রেণী:রাজস্থানের লোকসভা সদস্য বিষয়শ্রেণী:১৯৫৪-এ জন্ম
আল-শামস (ইংরেজিতে যার অর্থ সূর্য ) লিবিয়া থেকে প্রকাশিত একটি আরবি ভাষার দৈনিক সংবাদপত্র।   ইতিহাস  আল শামস 1962 সালে মোয়াম্মার গাদ্দাফি যখন ছাত্র ছিলেন তখন তিনি প্রতিষ্ঠা করেছিলেন।  একই বছর এটি বন্ধ হয়ে যায়।  দেশে বিপ্লবের পর এটি ১৯৯৩ সালে পুনরায় চালু করা হয়েছিল।  তখন কাগজটি লিবিয়ার সরকার দ্বারা পরিচালিত হয়েছিল।   আবদুল হাকিম মাতুক পত্রিকার প্রধান সম্পাদক হিসেবে দায়িত্ব পালন করেন।    তথ্যসূত্র    বহিঃসংযোগ    সরকারী ওয়েবসাইট [ স্থায়ী মৃত লিঙ্ক ]  গুগল বই রেফারেন্স  বিষয়শ্রেণী:লিবিয়ার সংবাদপত্র বিষয়শ্রেণী:আরবি ভাষার সংবাদপত্র বিষয়শ্রেণী:১৯৬২-এ লিবিয়ায় প্রতিষ্ঠিত
কোলম্যান পর্বত কানাডার আলবার্টা প্রদেশের ব্যানফ জাতীয় উদ্যানের অবস্থিত উত্তর সাসক্যাচুয়ান নদীর উপত্যাকা অঞ্চলের  একটি পর্বত চূড়া। ভৌগোলিকভাবে পর্বতটি কানাডিয় রকিজের অংশ।  উত্তরে অবস্থিত সিরাস পর্বত, এটির নিকটতম পর্বত। সাসক্যাচুয়ান ক্রসিং এবং সানওয়াপ্টা গিরিপথের মধ্যবর্তি স্থানে আইসফিল্ডস পার্কওয়ের পূর্বপাশে কোলম্যান পর্বতের অবস্থান।    ইতিহাস   ১৮৯৮ সালে কানাডিয় ভূতত্ত্ববিদ আর্থার ফিলিমন কোলম্যান(১৮৫২-১৯৩৯)-এর সম্মানে এই পর্বতের নাম 'কোলম্যান পর্বত' রাখা হয়। কোলম্যান বর্তমান জেসপার জাতীয় উদ্যান অঞ্চল অনুসন্ধানকারী প্রথম শ্বেতাঙ্গদের একজন ছিলেন।   ভূতত্ত্ব   ব্যানফ জাতীয় উদ্যানের অন্যান্য পর্বতের মত কোলম্যান পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়।   জলবায়ু   কোপেনের জলবায়ু শ্রেনীবিভাগ অনুযায়ী কোলম্যান পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ুপ্রবাহ থাকলে -৩০° সেলসিয়াস পর্যন্ত নেমে যায়। উইলসন পর্বতের বারিপাতে জমা পানি নেমে এসে উত্তর সাসক্যাচুয়ান নদীর মাধ্যমে নিষ্কাশিত হয়।   চিত্রশালা  <center></div></center>  ভৌগোলিক  অবস্থান    তথ্যসূত্র   বিষয়শ্রেণী:আলবার্টার পর্বত বিষয়শ্রেণী:ব্যানফ‌ জাতীয় উদ্যানের পর্বত